Ян XXIII

**[[Папа]] сьвяты́ Ян XXIII** (), народжаны **Анджэлё Джузэпэ Ранкальлі** (, ; 25 лістапада 1881, Сота іль Монтэ, Бэргама, Каралеўства Італія — 3 чэрвеня 1963, Ватыкан) — 261-ы Папа Рымскі (28 кастрычніка 1958 — 3 чэрвеня 1963).

Пасьля пакладзеньня ў сьвятары 10 жніўня 1904 служыў на розных пасадах у Баўгарыі, Грэцыі, Турэччыне, Францыі. 12 студзеня 1953 папа Піюс XII паставіў яго кардыналам. 28 кастрычніка 1958 у 76-гадовым узросьце абраны папам. Упершыню больш чым за 500 гадоў абраў сабе імя *Ян*, што канчаткова разьвязала спрэчку пра нумарацыю імёнаў, якая існавала з-за наяўнасьці антыпапаў.

Намагаўся мадэрнізаваць каталіцкую царкву. У час каранацыі не дазволіў япіскапам цалаваць ягоныя калені і стопы, а толькі пярсьцёнак. Першы Папа пасьля 1870, які правёў афіцыйную сустрэчу па-за Ватыканам (наведваньне зьняволеных у турме). Склікаў Першы сынод для Рымскай дыяцэзіі ў Лятэранскім саборы, адначасова першы сынод у гісторыі Рыму (24—31 студзеня 1960). Склікаў Другі Ватыканскі сабор (11 кастрычніка 1962), на якім абмяркоўваліся рэформы каталіцкай царквы, аднак не дажыў да ягонага сканчэньня. У першы раз прыняў на аўдыенцыі англіканскага архіяпіскапа. Выступаў за мірнае суіснаваньне дзяржаваў розных сыстэмаў у часе халоднай вайны. За свой пантыфікат заслужыў мянушку «добры Папа».

Ян XXIII быў пахаваны ў гротах пад Базылікай сьвятога Пятра. 18 лістапада 1965 ягоны наступнік папа Павал VI паклаў пачатак ягонай кананізацыі, абвясьціўшы яго слугою Божым. 20 сьнежня 1999 папа Ян XXIII абвешчаны вялебным, 3 верасьня 2000 — багаслаўлёным. Пасьля бэатыфікацыі рэшткі цела перанесеныя ў сабор сьв. Пятра. 27 красавіка 2014 абвешчаны сьвятым.

Дзень памяці Яна XXIII адзначаецца ня ў дзень ягонае сьмерці, як звычайна, а 11 кастрычніка, у дзень пачатку Другога ватыканскага сабору. Англіканская царква Канады і Эвангельская лютэранская царква ў Амэрыцы адзначаюць ягоны дзень 4 чэрвеня.

## Крыніцы

## Вонкавыя спасылкі


Катэгорыя:Сьвятыя папы рымскія
Катэгорыя:Хрысьціянскія сьвятыя XX стагодзьдзя
Катэгорыя:Блаславёныя італьянцы
Катэгорыя:Ватыканскія дыпляматы
Катэгорыя:Апостальскія нунцыі ў Баўгарыі
Катэгорыя:Апостальскія нунцыі ў Турэччыне
Катэгорыя:Апостальскія нунцыі ў Францыі
Катэгорыя:Італьянскія кардыналы
Катэгорыя:Італьянскія папы рымскія
Катэгорыя:Удзельнікі Другога Ватыканскага сабору
Катэгорыя:Біскупы Арэаполісу
Катэгорыя:Патрыярхі Вэнэцыі
Катэгорыя:Нарадзіліся ў Сота іль Монтэ Джаваньні XXIII
Катэгорыя:Памерлі ў Ватыкане
Катэгорыя:Памерлі ад раку страўніка
Катэгорыя:Памерлі ад пэрытаніту
Катэгорыя:Пахаваныя ў базыліцы сьвятога Пятра
Катэгорыя:Узнагароджаныя Прэзыдэнцкім мэдалём Свабоды
Катэгорыя:Кавалеры Вялікага Крыжа ордэна Ганаровага легіёну
Катэгорыя:Рыцары сьвятога Рыгора Вялікага
Катэгорыя:Кавалеры Вялікага крыжа ордэна За заслугі перад Фэдэратыўнай Рэспублікай Нямеччына
Катэгорыя:Кавалеры ордэна сьвятога Сыльвестра
Катэгорыя:Кавалеры ордэна Піюса IX
Катэгорыя:Кавалеры ордэна Залатой шпоры
Катэгорыя:Удзельнікі Першай сусьветнай вайны
Катэгорыя:Абаронцы жыдоў падчас Галакосту
Катэгорыя:Людзі году часопісу «Time»
Катэгорыя:Асобы на марках
Катэгорыя:Асобы лютэранскага літургічнага календара
Катэгорыя:Ляўрэаты прэміі Бальцана
Катэгорыя:Кардыналы, пастаўленыя Піюсам XII
Катэгорыя:Бэатыфікаваныя Янам Паўлам II
Катэгорыя:Кананізаваныя папам Францішкам
Катэгорыя:Капэляны
Катэгорыя:Пацыфісты
Катэгорыя:Францішкане-тэрцыярыі